**MALA DELA SU VELIKA STVAR – DONIRAJTE U LIDLU**

**Treću godinu zaredom, kompanija Lidl Srbija u saradnji sa Crvenim krstom Srbije sprovodi akciju „Mala dela su velika stvar“, u okviru koje će svi potrošači u 65 Lidl prodavnica moći da doniraju preporučene i obeležene namirnice koje nedostaju korisnicama usluga Crvenog krsta Srbije. Dodatno, Lidl će donirati i opremu u vrednosti od 10.000 evra za potrebe Programa narodnih kuhinja Crvenog krsta Srbije.**

„Prethodne godine, svi zajedno donirali smo više od 40 hiljada namirnica korisnicima usluga Crvenog krsta Srbije. U susret mesecu darivanja, pozivamo potrošače da i ove godine nesebično daju svoj doprinos i da pomognemo još većem broju naših sugrađana“, izjavila je **Martina Petrović, rukovodilac Korporativnih komunikacija Lidl Srbija.**

Potrošači će u rasponu od tri nedelje – od 21. novembra do 11. decembra – nakon kupovine označenih proizvoda poput osnovnih namirnica i proizvoda za kućnu i ličnu higijenu, pirinča, testenine, konzerve voća i povrća i drugih u bilo kojoj od Lidl prodavnica i njihovog odlaganja u posebnom delu iza kasa, direktno pomagati socijalno najugroženije slojeve stanovništva.

„Zahvaljujemo se kompaniji Lidl na inicijativi i prilici da još jednom zajednički organizujemo ovu značajnu akciju solidarnosti. Posebnu zahvalnost dugujemo građanima koji će se uključiti u akciju kupovinom nekog od preporučenih proizvoda, jer svi zajedno činimo da se olakšaju životi najranjivijih među nama, onima koje često nisu u mogućnosti da podmire ni osnovne potrebe ishrane i održavanja lične higijene“, Prof dr Dragan Radovanović, Predsednik Crvenog krsta Srbije.

Lokalne organizacije Crvenog krsta će u dogovoru sa predstavnicima Lidla, preuzimati sakupljene proizvode iz svih 65 prodavnica i dostaviti ih krajnjim korisnicima nakon završetka akcije. Ova praksa je prošle godine rezultovala sa čak 25 tona prikupljenih namirnica koje su pomogle preko 11 hiljada pojedinaca u Srbiji.

**O Lidlu**

Kompanija Lidl, kao deo nemačke Švarc grupe (Schwarz Gruppe), predstavlja jednog od vodećih prehrambenih trgovinskih lanaca u Nemačkoj i Evropi. Posluje u 32 zemlje širom sveta, sa oko 11.550 prodavnica, kao i više od 200 logističkih centara i skladišta u 30 zemalja sveta.

Lidl je u Srbiji svoje prve prodavnice otvorio u oktobru 2018. godine i trenutno ima 65 prodavnica u 37 gradova širom zemlje. Imamo dugoročne planove sa ciljem da potrošačima širom Srbije ponudimo jedinstveno iskustvo kupovine i najbolji odnos cene i kvaliteta, po čemu smo prepoznati u svetu. Na osnovu sertifikovanja od strane Top Employers Institute za najboljeg poslodavca, Lidl je nosilac sertifikata „Top Employer Serbia“ i „Top Employer Europe” za 2021. i 2022. godinu.

**Kontakt za medije:**

Dragana Milačak, RED Communication, Email: [dragana.milacak@redc.rs](mailto:dragana.milacak@redc.rs), Mob: +381 64 875 2671

Sara Trajković, RED Communication, Email: [sara.trajkovic@redc.rs](mailto:sara.trajkovic@redc.rs), Mob: +381 65 563 66 08

[press@lidl.rs](mailto:press@lidl.rs)

[www.lidl.rs](https://www.lidl.rs/)

[Media centar LINK](https://www.lidl.rs/sr/Press-883.htm)

[Instagram Lidl Srbija](https://www.instagram.com/lidlsrbija/)